Den subjektive sandhed er den mest benyttede, men også den mest utroværdige. Selv om subjektive sandheder senere kan bevises som absolutte (eller objektive), er de altid baseret på overbevisning. Et eksempel kan være et vidne til en ulykke eller forbrydelse, der tolker det sete på baggrund på sine følelser eller andre indflydelser der er svære at måle.  Den objektive sandhed Et eksempel på objektiv sandhed er ordet "rund". Det er nemlig sandt at en CD (medie) er rund, og det er også sandt at en kugle er rund, selvom disse to objekter langtfra er ens. Det skyldes, at definitionen på rund er intentionel. Dvs. at udsagnet kun er sandt i kraft af en fælles forståelse af begrebet rundt som cirkulært og i en grad, der tåler produkttolerancer eller unøjagtigheder, som man generelt ser bort fra.  Den absolutte sandhed En absolut sandhed er ikke til diskussion. Et eksempel på en absolut sandhed er at alle mennesker dør fysisk på et tidspunkt. Se også: A priori. I Buddhismen beskriver den absolutte sandhed, den måde virkligheden tager sig ud for en fuldt oplyst buddha.  Logiske knuder Tag udtrykket: "Dette som jeg skriver her, passer ikke", er det sandt eller falsk? Det er sandt, for det passer jo, at det ikke passer, ergo er falsk, for udsagnet hævder jo at det ikke passer osv. osv.